Въпросник за впечатленията от обучението в и реализацията след завършване на

 **магистратура Изчислителна химия**

Факултет по химия и фармация, Софийски университет „Св. Климент Охридски“

Възпитаник: Марианна Василаки

През коя година сте завършили: 2024

Продължихте ли обучението си и ако да - къде: Докторантска програма по Теоретична химия в Софийски Университет „Св. Климент Охридски“

Къде работите в момента и какви са основните ви задължения и отговорности: Химик в Софийски университет „Св. Климент Охридски“, катедра Физикохимия

Обучението във ФХФ ви научи/ви помогна/ да: Обучението във ФХФ постигна ефекта да разбирам, анализирам и да търся отговори на нови и сложни теории и въпроси. Също така ми даде възможност да се запозная и контактувам с изключителни преподаватели, които ме спечелиха не само с интелигентността и прогресивното си научно мислене, но ме мотивираха да осъзная колко важна е етиката и моралът в науката. Разви критичното ми мислене, освободи ме да мисля креативно и възпита в мен методичност, организираност както и мотивация за екипна работа с колегите ми.

Обучението в магистратурата ви научи/ви помогна/ да: Обучението в магистърската програма по „Изчислителна химия“ ми даде осъзнатата увереност в научния потенциал и бъдещето на квантовата химия. Съвременните знания по компютърно моделиране, програмиране, молекулна динамика, нанотехнологии, спектроскопия, включването в интердисциплинарни изследвания и проекти, както и възможността да усвоя и да прилагам различни изчислителни софтуерни програми, се оказаха изключително модерни и полезни в научно-изследователското ми и професионално развитие.

Критични бележки и/или препоръки към обучението в магистратурата: Изборът да се развивам в теоретичната химия ми осигури смислено бъдеще! Ето защо горещо препоръчвам магистърската програма по Изчислителна химия.

На следващите студенти в специалността пожелавам/препоръчвам: Бъдете смели! Вярвайте в себе си и следвайте мечтите си!

Моля прикрепете своя актуална снимка. ☺

